== Ungdom ==
Sin ungdom tilbragte han under tyske omgivelser. 1655 den 21. august udstedte faderen et naturalisationsbrev, hvorved „Uldrich Friderich Gyldenløffue og rette ægte Børn maa for danske Herremænd af Adelsfolk kiendes, agtes og anses.“ Allerede i foråret 1657, endnu ikke 19 år gammel, hvervede han som oberst et fodregiment i Holsten, med erfarne officerer som hjælpere. Han deltog med regimentet i rigsmarsk [[Anders Bille]]'s uheldige felttog mod kong [[Karl X Gustav]] og blev kastet ind i fæstningerne i det sydvestlige Holsten. Efter [[Freden i Roskilde|Roskilde-freden]] i februar 1658 fik han det pinlige hverv at aflevere 2.000 ryttere til fjenden.
Titler Samfund Historie